laion/Wikipedia-Exotic huggingface dataset:
מקהלת לי-רון

מקהלת לי-רון היא המקהלה הייצוגית של הרצליה, בניצוחה של רונית שפירא. המקהלה זכתה במדליות זהב במספר תחרויות בינלאומיות. כמו כן הוציאה המקהלה כעשרה אלבומים. המקהלה החלה את דרכה בשנת 1980 כמקהלת בית הספר "גורדון" בשכונת נוה עמל בהרצליה. היום פועלת המקהלה כ"מרכז לפיתוח אומנות השירה" ומנוהלת על ידי עמותה ציבורית. ייחודה של המקהלה בשיטת העבודה שפיתחה רונית שפירא שמכוונת להיבט רוחני בשירה, לחיפוש אחר הצליל הסמוי מן האוזן ולפיתוח הקשב הפנימי. מלחינים שכתבו למקהלה וליוו אותה בחדר החזרות כמו פרופ' אנדרה היידו, פרופ' אמריטוס יחזקאל בראון, מנחם ויזנברג, שרה שוהם, מעידים כי המקהלה יוצאת דופן בהבעה הדרמטית, הרגשית, במיומנות הטכנית וברמה האומנותית. המקהלה נוסדה בשנת 1980 כמקהלת בית הספר גורדון שבהרצליה. בהמשך הייתה לעמותה ציבורית, ונעשתה למקהלה הייצוגית של הרצליה. המקהלה משלבת בין מוזיקה קלאסית למוזיקה יהודית וישראלית. במקהלה שלושה הרכבים: מקהלה צעירה - גילאים 6 - 11. מקהלה בוגרת - גילאים 12 - 18. אנסמבל קולי - זמרים מנוסים עד גיל 35. ויילס 1991 - מדליית זהב ומקום שני. הונגריה, בודפשט 1995 - מדליית זהב ומקום ראשון. ישראל, נתניה ("שירת הימים") 1997 - מדליית זהב והניקוד הגבוה ביותר. גרמניה, גיסן 1998 - מדליית זהב. איטליה, סלסמג'ורה 1998- מדליית זהב ומקום ראשון. איטליה, גרדו 2000 - שתי מדליות זהב ומקום ראשון בקטגוריית הנוער. ספרד, טולוסה 2001 - בקטגוריית הילדים מקום ראשון, והביצוע הטוב ביותר של יצירת החובה, בקטגוריה של מוזיקה דתית מקום שני, ובקטגוריה של מוזיקה חילונית מקום שלישי. ספרד, חירונה 2002- השתתפות בכנס עולמי למען שלום ואחווה בין 3 הדתות המונותיאיסטיות. ויילס 2003 - מקום שלישי בקטגוריית הנוער. גרמניה, ברמן ("אולימפיאדת מקהלות") 2004 – בקטגוריית הנוער ובקטגוריית הליטורגיקה- מדליות זהב, בקטגוריית הפולקלור- מדליית כסף. סין, שיאמן ("אולימפיאדת מקהלות") 2006 – מדליית זהב בקטגוריית הנוער, מקום ראשון ומדליית כסף בקטגוריית מוזיקה דתית, ומדליית כסף בקטגוריית ה"פולקלור". אוסטריה, גראץ ("אולימפיאדת מקהלות") 2008 – מדליית זהב בקטגוריית הנוער, מקום ראשון ומדליית זהב (תואר אלופה אולימפית) בקטגוריית מוזיקה דתית. סלובקיה, ברטיסלאבה 2009 – מדליית זהב בקטגוריית מקהלות ילדים, מוזיקת פולקלור ומדליית זהב לאנסמבל לי-רון בקטגוריית מוזיקה דתית. גרמניה, ורניגרודה 2011 – מדליית זהב בקטגוריית מקהלות נוער, מדליית זהב בקטגוריית מוזיקה דתית ומדליית זהב ומקום ראשון בקטגוריית מוזיקת פולקלור. איטליה, רומא 2013 – שתי מדליות זהב בתחרות Musica Sacra. אטליה, טורו-דה-לגו-פוצ'יני 2015 – שתי מדליות זהב, בקטגוריות מוזיקה דתית ופולקלור ישראלי. יוון, קלמטה 2017 – שתי מדליות זהב, בקטגוריה הדתית זכתה המקהלה במקום ראשון והוזמנה להופיע בגרנד פרי. מדיה וקבצים בנושא מקהלת לי-רון בוויקישיתוף אתר האינטרנט הרשמי של מקהלת לי-רון מקהלת לי-רון, סרטונים בערוץ היוטיוב מרב יודילוביץ', מקהלה אולימפית, באתר ynet, 15 ביולי 2008 נעם בן זאב, לפנים משורת המקהלה, באתר הארץ, 21 ביולי 2008 ביקורות באתר המקהלה
סדרת פל

סדרת פֶּל וסדרת פֶּל-לוקאס הן סדרות של מספרים טבעיים, שהן מקרים פרטיים של סדרת לוקאס. מספר טבעי המשתייך לסדרת פל נקרא מספר פל. מספרי פל מוכרים כבר מן העת העתיקה, והם משמשים בעיקר לחישוב קירובים לשורש הריבועי של 2. סדרת פל, יחד עם משוואת פל, יוחסו בטעות על ידי לאונרד אוילר לג'ון פל. סדרת פל מוגדרת על-פי הנוסחה הרקורסיבית P n = { 0 if  n = 0 ; 1 if  n = 1 ; 2 P n − 1 + P n − 2 otherwise. {\displaystyle P_{n}={\begin{cases}0&{\mbox{if }}n=0;\\1&{\mbox{if }}n=1;\\2P_{n-1}+P_{n-2}&{\mbox{otherwise.}}\end{cases}}} כך מתקבלים המספרים 0, 1, 2, 5, 12, 29, 70, 169, 408, 985, .... היחס בין שני איברי פל עוקבים שואף ליחס הכסף,   1 + 2 {\displaystyle \ 1+{\sqrt {2}}} . באיבר התשיעי הקירוב הוא 985 408 = 2.4142 ≈ 2 + 1 {\displaystyle {\frac {985}{408}}=2.4142\approx {\sqrt {2}}+1} האיבר ה-(2n+1) שווה לסכום ריבועי האיברי ה-nי והאיבר ה-(n+1). P 2 n + 1 = P n + 1 2 + P n 2 . {\displaystyle P_{2n+1}=P_{n+1}^{2}+P_{n}^{2}.} תכונה מעניינת של מספרי פל היא שהביטוי   2 ⋅ P n 2 + ( − 1 ) n {\displaystyle \ 2\cdot P_{n}^{2}+(-1)^{n}} הוא מספר ריבועי, כך שהם פותרים את ערכי y של משוואת פל   x 2 − 2 y 2 = ± 1 {\displaystyle \ x^{2}-2y^{2}=\pm 1} . עבור איברי סדרת פל הפותרים את y, ועבור האיברים המקבילים להם ל-x, היחס x y {\displaystyle {\tfrac {x}{y}}} שואף לשורש הריבועי של 2. 1 , 3 2 , 7 5 , 17 12 , 41 29 , 99 70 , … {\displaystyle 1,{\frac {3}{2}},{\frac {7}{5}},{\frac {17}{12}},{\frac {41}{29}},{\frac {99}{70}},\dots } ערכי ה-x המתקבלים שווים לסכום של איבר פל המקביל להם ולאיבר פל שלפניו x y = P n − 1 + P n P n {\displaystyle {\tfrac {x}{y}}={\tfrac {P_{n-1}+P_{n}}{P_{n}}}} . והם מקיימים את אותם תנאים של איברי הסדרה, קרי, היחס ביניהם הוא יחס הכסף, וכל איבר x שווה לפעמיים קודמו ועוד האיבר הקודם לקודמו. החל מהאיבר הרביעי או החמישי המנה x y {\displaystyle {\tfrac {x}{y}}} שווה בקירוב טוב לשורש הריבועי של שתיים. כמו כל סדרה בה כל איבר מוגדר באופן רקורסיבי כצירוף ליניארי של האיברים הקודמים, ניתן לבטא את סדרת פל בנוסחה סגורה על ידי סכום של שתי סדרות הנדסיות: P n = ( 1 + 2 ) n − ( 1 − 2 ) n 2 2 {\displaystyle P_{n}={\frac {(1+{\sqrt {2}})^{n}-(1-{\sqrt {2}})^{n}}{2{\sqrt {2}}}}} כל מספר פל אי זוגי, למעט הראשון, הוא חלק משלשה פיתגורית: 2 P n P n + 1 , P n + 1 2 − P n 2 , P n + 1 2 + P n 2 . {\displaystyle 2P_{n}P_{n+1},P_{n+1}^{2}-P_{n}^{2},P_{n+1}^{2}+P_{n}^{2}.} כאשר האיבר השלישי בשלשה שווה לאיבר ה-(2n+1): P n + 1 2 + P n 2 = P 2 n + 1 . {\displaystyle P_{n+1}^{2}+P_{n}^{2}=P_{2n+1}.} שלשות פיתגוריות המושגות בדרך זו הן למשל: (4,3,5), (20,21,29), (120,119,169), (696,697,985), ... סדרת פל לוקאס מוגדרת על ידי אותה נוסחת רקורסיה כמו סדרת פל, אך יש לה תנאי פתיחה שונים:   P 1 = P 2 = 2 {\displaystyle \ P_{1}=P_{2}=2} , והיא ממשיכה במספרים 2, 2, 6, 14, 34, 82, 198, 478, ... סדרת פל, באתר MathWorld (באנגלית) סדרת מספרי פֶּל באתר OEIS – האנציקלופדיה המקוונת לסדרות של מספרים שלמים
40 (מספר)

40 (במילים: ארבעים) הוא המספר הטבעי הבא אחרי 39 ולפני 41. בספרות יווניות המספר מיוצג על ידי האות מו, ובגימטריה על ידי האות מ'. 40 הוא מספר פריק ניתן לכתוב אותו כ: 2 3 × 5 = 40 {\displaystyle 2^{3}\times 5=40} 40 הוא מספר הרשאד (שכן המספר 40 מתחלק ב4 שהוא גם סכום ספרותיו) ומספר אורתוגונלי (הוא המספר האורתוגונלי הרביעי). למספר 40 יש 8 מחלקים שונים: 1, 2, 4, 5, 8, 10, 20, 40. סכום מחלקיו 90 ולכן הוא מספר מרובה (מספר שסכום מחלקיו גדול ממנו). 8.1591528324789773434561126959612 × 10 47 = 40 ! {\displaystyle 8.1591528324789773434561126959612\times 10^{47}=40!} השורש הריבועי של 40 שימש בימי קדם כקירוב להיקף של מעגל (2 פאי) שכן: 40 = 6.324 ≈ 6.283 = 2 π {\displaystyle {\sqrt {40}}=6.324\approx 6.283=2\pi } המספר האטומי של זירקוניום Zr. 40 שבועות להיריון מלא אצל האדם. 40 יום: משה עולה להר סיני לארבעים יום ולילה שם אינו אוכל ושותה כמו מלאך (שמות כד) "ויבא משה בתוך הענן, ויעל אל ההר; ויהי משה בהר ארבעים יום וארבעים לילה". משה מתפלל על עם ישראל, שימחל להם חטא העגל, פעמיים במשך ארבעים יום. (דברים פרק ט פסוק יח) "וָאֶתְנַפַּל לִפְנֵי יְקֹוָק כָּרִאשֹׁנָה אַרְבָּעִים יוֹם וְאַרְבָּעִים לַיְלָה". במבול (בראשית פרק ז) "ויהי הגשם על הארץ ארבעים יום וארבעים לילה". בסיפור דוד וגלית (שמואל א פרק יז) "ויגש הפלשתי השכם והערב ויתיצב ארבעים יום". 40 שנה: משה הוביל את עם ישראל במדבר 40 שנה. בתקופת השופטים כתוב שלוש פעמים "ותשקוט הארץ 40 שנה". נראה כי המספר 40 שנה מציין ביהדות תקופה שלמה.[דרוש מקור] על פי המפרשים המסורתיים, האל דאג שתהיה למשה ולשופטים תקופת כהונה מלאה. לעומתם, ישנם חוקרים הטוענים שהמספרים בתנ"ך אינם מציינים את העובדות, אלא הן עוסקות בסמליות. בדברי חז"ל מצאנו אזכורים רבים למספר 40 בין היתר: ארבעים יום קודם יצירת הולד בת קול יוצאת ואומרת בת פלוני לפלוני, בית פלוני לפלוני, שדה פלוני לפלוני. ארבעים ימי רצון מראש חודש אלול ועד יום כיפור. בהם נוהגים מנהגים מיוחדים: האשכנזים תוקעים בשופר בסיום התפילה והספרדים נוהגים לומר בימים אלו סליחות. תפילה במשך 40 יום היא סגולה להיושע. תענית במשך 40 יום מסוגלת לכפרת עוון בן ארבעים לבינה. במשחק כדורסל יש 40 דקות. גורד שחקים לפי רבים הוא בניין בן 40 קומות או יותר. מדיה וקבצים בנושא 40 בוויקישיתוף נאור אריה אוירבך, טוב נהורך, ביאורים בתורה, בנביאים ובחז"ל על המשמעות האחידה של המספר ארבעים, ירושלים תש"ס, באתר אוצר החכמה תלמוד בבלי, מסכת סוטה, דף ב', עמוד א' ספר בית אהרן חסידות קרלין פרשת נח. דברים רבה פרשת ואתחנן פרשה ב מהו בכל קראנו אליו אמרו רבנן יש תפלה שנענית לארבעים יום ממי את למד ממשה דכתיב ואתנפל לפני ה' מ' יום וגו'. תלמוד בבלי, מסכת בבא מציעא, דף ל"ג, עמוד ב'. שולחן ערוך, אורח חיים, סימן של"ד, סעיף כ"ו משנה אבות ה כא
בניגנו אקינו הבן

בניגנו אקינו הבן (Benigno Aquino, Jr;‏ 27 בנובמבר 1932 - 21 באוגוסט 1983), חבר הסנאט של הפיליפינים שנרצח ב-1983. בניגנו אקינו נולד בשנת 1932 בעיר קונספסיון שמחוז טרלק שבפיליפינים. בגיל 16 היה כתב צבאי. בצעירותו נכנס לחיים הפוליטיים ובשנת 1955, בהיותו בן 22, כיהן כראש העיר שבה נולד, והיה ראש העיר הצעיר ביותר בפיליפינים. בשנת 1961 התמנה למושל מחוז טרלק וב-1967 נבחר לסנטור. השתייך למפלגה הליברלית שהתנגדה לשלטונו הסמכותי והמושחת של הנשיא פרדיננד מרקוס. משנת 1966 שימש כמזכיר הכללי של מפלגה זו. בספטמבר 1972 בעת שהנשיא מרקוס הטיל משטר צבאי בפיליפינים, אקינו נכלא והועמד לדין באשמת רצח וחתרנות, ובשנת 1977 נדון לעונש מוות, שהומר בשנת 1980 ביציאה לגלות לארצות הברית, כדי לעבור טיפול רפואי. בשנת 1983, כאשר הנשיא מרקוס חלה ומצב בריאותו החמיר, החליט אקינו לשוב לפיליפינים ולהתייצב בגלוי בדרישה מהנשיא לפרוש מהשלטון. ב-21 באוגוסט 1983 הגיע אקינו במטוס לנמל התעופה של מנילה. למרות שהיה מלווה באנשי ביטחון משל עצמו ובכוחות ביטחון של הממשלה, הוא נורה למוות בידי מתנקש בשם רולנדו גאלמן. המתנקש נהרג מיד מאש אנשי הביטחון. לאחר הרצח הקים מרכוס ועדת חקירה. השאלה הייתה בשירות מי פעל המתנקש. ועדת חקירה צבאית פסקה שהאחראים לרצח הם אנשי צבא. הללו הועמדו לדין, אך זוכו במשפט שנערך בשנת 1985. בבחירות שנערכו ב-1986, לאחר נפילת משטרו של מרקוס, נבחרה קורסון אקינו, אלמנתו, לה נישא בשנת 1955, לנשיאת הפיליפינים. בעקבות החלטה של בית המשפט העליון של הפיליפינים לבטל את משפט הקושרים מ-1985 נערך משפט חדש בשנת 1990, ובו הורשעו 16 אנשי צבא ברצח בניגנו אקינו. בנו, בניגנו אקינו, נבחר לתפקיד נשיא הפיליפינים בשנת 2010. מדיה וקבצים בנושא בניגנו אקינו הבן בוויקישיתוף מיכל מירון-שקד, מסע הניצחון של פול אקינו, כותרת ראשית, 5 במרץ 1986 בניגנו אקינו הבן, באתר אנציקלופדיה בריטניקה (באנגלית) בניגנו אקינו הבן, באתר "Find a Grave" (באנגלית) בניגנו אקינו הבן, במסד הנתונים הקולנועיים IMDb (באנגלית) אגדה פיליפינית, חדשות, 2 בנובמבר 1986 מצב חירום בפיליפינים, מעריב, 24 בספטמבר 1972 מצפוני שקט-מכריז נשיא הפיליפינים אחרי רצח מנהיג האופוזיציה אקווינו, דבר, 22 באוגוסט 1983 זוהה רוצחו של אקינו, דבר, 31 באוגוסט 1983 שיא הפיליפינים הקים ועדה משפטית לחקירת רצח אקינו, דבר, 25 באוגוסט 1983
ח'ארג (אי)

האי ח'ארג (נקרא לפעמים גם האי ח'ארכ; בפרסית: جزیره خارگ) הוא אי במפרץ הפרסי השייך לאיראן. האי שוכן 25 ק"מ מחוף איראן ו-483 ק"מ צפונית למצר הורמוז. מינהלית, הוא שייך למחוז בושהר הקרוב אליו. האי משמש כנמל ים לייצוא נפט ומסייע לחיזוק תביעתה של איראן על שדות הנפט במפרץ הפרסי. אורכו 6 ק"מ ורוחבו 4 ק"מ. יש בו כ-10,000 תושבים. בעבר היה האי מסוף הנפט הגולמי הגדול בעולם, והמסוף הימי העיקרי של הנפט האיראני. עקב הפצצות כבדות של חיל האוויר העיראקי בין השנים 1982–1986 במסגרת מלחמת איראן–עיראק נהרסו רוב מתקני האי. האי ח'ארג שוכן במרכזו של שדה הנפט דריווש (Darius), שגם הוא נהרס עקב ההפצצה הכבדה. תיקון המתקנים נמשך בעצלתיים אפילו לאחר סיום המלחמה בשנת 1988 עקב המשך העוינות מצד ממשלת עיראק ומלחמת המפרץ (הראשונה) בשנים 1990–1991. נכון ל-2012 עובר 98% מיצוא הנפט הגולמי של איראן דרך מסוף הנפט באי ח'ארג. באי נמל תעופה וגן חיות. על שם האי נקראה אוניית חיל הים האיראני ח'ארג, שפעלה בשנים 1976–2021. מדיה וקבצים בנושא ח'ארג בוויקישיתוף על האי באתר גלובלסקיוריטי תמונות של האי מן האוויר ח'ארג, באתר אנציקלופדיה בריטניקה (באנגלית) ערך זה הוא קצרמר בנושא גאוגרפיה. אתם מוזמנים לתרום לוויקיפדיה ולהרחיב אותו.
עכבר קפריסין

עכבר קפריסין (שם מדעי: Mus cypriacus) הוא מין עכבר הנפוץ בקפריסין. מקום מחייתו העיקרי הוא כפי הנראה כרמים ושדות באזור הרי טרודוס. בעבר, עכבר זה לא תויג כמין נפרד; הוא התגלה באוקטובר 2006 על ידי דוקטור תומאס קוצ'י, חוקר עמית מטעם אוניברסיטת דרהאם. בדיקה גנטית וידאה כי אכן מדובר במין חדש של עכבר. לעכבר קפריסין מספר מאפיינים חיצוניים המבדילים אותו ממיני עכבריים אירופאיים אחרים - בעיקר אוזניים, שיניים ועיניים גדולות יותר. עכבר קפריסין, באתר NCBI (באנגלית) עכבר קפריסין, באתר GBIF (באנגלית) רויטרס, מין חדש של עכברים התגלה בקפריסין, באתר ynet, 12 באוקטובר 2006 עכבר קפריסין באתר הרשימה האדומה של IUCN ידיעה מה-BBC מ-12 באוקטובר 2006 הודעת אוניברסיטת דרהאם ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
מלחמת ההרים

מלחמת ההרים הייתה סבב לחימה בין המיליציה הנוצרית הכוחות הלבנוניים למיליציות הדרוזיות במהלך ספטמבר 1983 באזור הרי השוף, במסגרת מלחמת האזרחים בלבנון. במהלך מלחמת ההרים התרחשו מספר מעשי טבח בנוצרים, ובסופה איבדו הנוצרים שטח רב לדרוזים באזור האסטרטגי של הרי השוף. ב-3 בספטמבר 1983 ישראל הסיגה את כל כוחותיה ממחוז הרי השוף (דרומית-מזרחית לביירות), ובכך הסירה את החיץ האנושי של חייליה שניצב בין המיליציות הנוצריות לבין הדרוזים. המלחמה פרצה מיד עם עזיבת הכוחות הישראלים, במתקפה של "הכוחות הלבנוניים" (שבאותה העת הורכבו כמעט לחלוטין מלוחמי הפלנגות הנוצריות, שהפסיקו לשעות לפקודותיו של הנשיא אמין ג'ומאייל) על המיליציה הדרוזית של המפלגה הסוציאליסטית הפרוגרסיבית בעיר בחמדון, הנמצאת על כביש דמשק-ביירות, באזור הרי השוף. בה בעת פעל צבא לבנון לאבטחת הערים סוק אל-גרב וח'לדה הנמצאות בדרך לביירות, מפני פלישה דרוזית לבירה. לאחר מספר ימי לחימה, הונסו הכוחות הנוצריים מבחמדון, ונסוגו למעוזם בדיר אל-קמר, בה שהו כ-40,000 תושבים ופליטים נוצרים וכ-2,000 לוחמים. ברצף מעשי טבח, החריבו הדרוזים 62 כפרים נוצרים במרחב השוף, והרגו כ-1,500 אזרחים נוצרים. עד הכרזת הפסקת האש ב-25 בספטמבר, הדרוזים הצליחו להשתלט כמעט על כל השוף. במלחמת ההרים הצטרף ללחימה גם צבא לבנון, אשר הקפיד עד אז ולאחר מכן לשמור על נייטרליות (כגוף כולל, היחידות השונות המחולקות על-פי מפתח עדתי, לעיתים סייעו ללוחמיהן, ראו למשל במלחמת המחנות). צבא לבנון היה זה שהגן על הערים בדרך לביירות מהשוף מפני היחידות הדרוזיות, והבריגדה השמינית של הצבא אף התעמתה עימן במשך שלושה ימים (16 - 19 בספטמבר) בניסיון להחזיק בעיירה סוק אל-גרב בפני המתקפה הדרוזית. חיל האוויר הלבנוני החלש גם הוא השתתף בלחימה, במהלכה מספר מטוסיו הופלו על ידי טילים של הדרוזים. ארצות הברית גם כן הייתה מעורבת בסכסוך, וסייעה לצבא לבנון בניסיונו לחסום את הדרך לביירות, על ידי הפצצה מספינות את העמדות הדרוזיות. ההשלכות הפוליטיות של מלחמת ההרים היו מרחיקות לכת; הלחימה גרמה לאמין ג'ומאייל להיראות כמנהיג חלש וסקטוריאלי, אשר למרות היותו נשיא לבנון, אינו מתפקד כמנהיג כלל הלבנונים. בנוסף, מרבית התושבים הנוצרים של אזור הרי השוף, המהווה חלק ממרחב הר הלבנון, אולצו לעזוב אזור שהיה בעל נוכחות ורוב נוצרי במשך מאות שנים. כמו כן, הלחימה ניפצה את המיתוס של לבנונים רבים, כי מלחמת האזרחים הסתיימה ב-1976, והלחימה מאז נבעה מהמעורבות הסורית או הישראלית.
ישיבת חברותא

הישיבה התיכונית חברותא היא ישיבה תיכונית פנימייתית בכפר הנוער כפר בתיה, ברעננה. הישיבה הוקמה בשנת הלימודים תשנ"ז (1996–1997) על ידי רשת אמי"ת, כפרויקט הסיום של הרב ד"ר שמעון אדלר בבית הספר למנהיגות חינוכית שבו למד אדלר במחזור הראשון. הישיבה נועדה לתלמידים שנפלטו או לא הצליחו הישיבות התיכוניות הרגילות. אדלר ניסה ליישם בישיבה את תאוריית האינטליגנציות המרובות של הווארד גארדנר, במטרה שתלמידים שאינם מצטיינים באינטליגנציה האנליטית-מתמטית המקובלת ברוב בתי הספר יוכלו להצטיין באחת מן האינטליגנציות האחרות שבהם ניחנו. לישיבה מתקבלים תלמידים שממוצע ציוניהם הוא למטה מ-70 בתחום העיוני, בתנאי שבאחד התחומים - סיירות, מוזיקה או בעלי חיים - כישוריו בולטים. על התלמיד להיות מעוניין באורח חיים דתי-תורני לאומי. הישיבה אינה מטפלת בתלמידים השייכים לחינוך המיוחד. הישיבה הוגדרה בחלק מהשנים כבית ספר ניסויי. בזמן הקמתה היו בה שלוש מגמות לימוד: ספורט, מוזיקה וסיירות. מבנה המגמות השתנה מעט, כמפורט בהמשך. כיום מונה הישיבה כ-150 תלמידים בכיתות ט'-י"ב. אצל תלמידי מגמת סיירות מפותחת האינטליגנציה המרחבית: הם לומדים ניווט וכישורי שטח ויוצאים למסע בן יומיים מדי שבוע; פעמיים בשנה מתקיימת סדנה בנושא הנלמד, ובסוף כיתה י"ב מקיימים התלמידים מסע רגלי מאילת עד החרמון. תלמידי מגמת המוזיקה לומדים תאוריה של המוזיקה ונגינה באופן אישי ובהרכבים. שיאה של המגמה הוא הפקת דיסק אישי בסוף כיתה י"ב, כפרויקט סיום. במגמת בעלי חיים מפתחים אינטליגנציה גופנית-תנועתית, ועוסקים בלימודים עיוניים ומעשיים, תוך התמקדות בסוסים. התלמידים ניגשים לבחינת בגרות בחקלאות בהיקף 5 יחידות לימוד ויכולים להוציא תעודה של מדריך רכיבה. בלימודי יהדות נעשה מאמץ לשים את התלמידים במרכז. התלמידים לומדים בחברותא עם אברכי הכולל בכפר בתיה. נעשה מאמץ גם לשתף את התלמידים בקבלת ההחלטות בישיבה. ההחלטה על קבלת תלמיד חדש, למשל, נמצאת בידי תלמידי הכיתה, המצביעים בנושא לאחר שלמד בכיתה בתקופת ניסיון. רוב בוגרי הישיבה ממשיכים למכינות קדם צבאיות ולישיבות הסדר. בשנת 2008, התפטר הרב יורם שמיר מתפקידו ובהמשך מונה לתפקיד ראש ישיבת "יבנה" בחיפה. את המושכות בהנהלת הישיבה נטלו אבינועם אלמגור מנהל הישיבה והרב שמואל מינקוב, ראש הישיבה ור"מ כיתה י"ב. אתר ישיבת חברותא ערך זה הוא קצרמר בנושא ישיבות. אתם מוזמנים לתרום לוויקיפדיה ולהרחיב אותו.
שנים-עשר השליחים (פירושונים)

האם התכוונתם ל... שנים-עשר השליחים – שנים-עשר שליחיו של ישו שנים-עשר השליחים (אוסטרליה) – כינוי לאוסף של סטאקים במדינת ויקטוריה שבאוסטרליה שנים-עשר השליחים (דרום אפריקה) – כינוי ל-17 צוקים בצדו המערבי של הר שולחן
יחזקאל זונאבנד

יחזקאל (הנרי) זוֹנָאבֶּנד (Henry Sonnabend;‏ 23 ביולי 1901 – 5 בינואר 1956) היה סוציולוג ודמוגרף, פעיל ציוני בדרום אפריקה. ראש המועצה המקומית אשקלון מ-1953 עד 1955, ולאחר מכן ראש עיריית אשקלון עד מותו הפתאומי ב-1956. הנרי זונאבנד נולד לרפאל ולשרה לאה בעיירה דובז'ין על נהר ויסלה שבפולין, אז חלק מן האימפריה הרוסית. הוא סיים את הגימנסיה הפולנית בעיר ולוצלאווק, המשיך בלימודים אקדמיים באוניברסיטת דרזדן, סיים לימודי הנדסה בהיידלברג, ודוקטורט בסוציולוגיה באוניברסיטת פדואה. זונאבנד היגר לרודזיה, שם התגורר בקרב המקומיים וחקר את שפתם ותרבותם ולאחר מכן עבר ליוהנסבורג שבדרום אפריקה. שם שימש בשנים 1938–1948 כמרצה לסוציולוגיה ודמוגרפיה באוניברסיטה. בתקופה זו הכיר את אלן פטון, מחנך, סופר ופוליטיקאי דרום אפריקני. במלחמת העולם השנייה התנדב לצבא הבריטי ושירת כקצין בדרגת קפטן במסגרת הארמייה השמינית של הצבא הבריטי בצפון אפריקה. כמומחה לתכנון עירוני, תכנן מחנה שבויים וניהל אותו. במחנה הוחזקו למעלה מ-70 אלף שבויי מלחמה איטלקים. במחנה זכו השבויים לקורסי קריאה וכתיבה, למדו מספרי לימוד וממילון איטלקי-אנגלי שכתב זונאבנד ואף יכלו להציג עבודותיהם בתערוכה שאורגנה עבורם שם. מאוחר יותר שימש כמומחה ללוחמה פסיכולוגית במסגרת הגייס החמישי (V Corps) של הצבא האמריקאי. עם תום המלחמה שב זונאבנד למשרתו באוניברסיטת יוהנסבורג. זונאבנד פרסם חוברות ומאמרים רבים בתחומי המחקר הסוציולוגי ובתכנון ערים. בנוסף, כתב גם מספר ספרים על אפריקה המרכזית, שבה ביקר רבות. במקביל היה פעיל בדרום אפריקה בקהילה היהודית וייצג את מפלגת פועלי ציון (מפא"י) בוועד שליחי הקהילות. בשנת 1950 נבחר לשמש כמנכ"ל "אורט" העולמית. בשנת 1948 הגיע לראשונה לביקור בישראל. הוא עלה לישראל בשנת 1952 והתיישב באשקלון. בישראל המשיך במחקריו בתחום הסוציולוגיה באוניברסיטה העברית. הוא שימש גם כמנכ"ל חברת "אפרידר" שהקימה את אשקלון החדשה וגם כראש המועצה המקומית. לאחר איחוד העיר הישנה (מגדל-אשקלון) עם החדשה מונה מטעם משרד הפנים לשמש כראש העיר המאוחדת. זונאבנד נישא פעמיים - אשתו הראשונה, ד"ר פירה לבית סנדלר, נפטרה בדרום אפריקה במאי 1946. בשנת 1948 נשא לאשה את פרידה לבית ורשבסקי. לו ולאשתו הראשונה נולדו בן ובת. יחזקאל זונאבנד נפטר באשקלון ונטמן בבית קברות אשקלון צפון הישן. רחוב באשקלון נקרא על שמו וכן בית הספר הממלכתי היסודי "בית יחזקאל" השוכן בו. דוד תדהר (עורך), "זונאבנד, יחזקאל (הנרי)", באנציקלופדיה לחלוצי הישוב ובוניו, כרך ט (1958), עמ' 3348 ד"ר יחזקאל זונאבנד: ראש עירית אשקלון, דבר, 6 בינואר 1956 ד"ר י. זונאבנד הובא למנוחות, דבר, 8 בינואר 1956 י. יעקבי, בשולי דברים: עיר ללא ראש, דבר, 26 בינואר 1956 ד"ר יוסף קרוק, זונאבנד – אשקלוני (קווים לדיוקנו של אינטלקטואליסט יהודי), דבר, 14 בפברואר 1956 יחזקאל זונאבנד, באתר BillionGraves ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
כוכבי יצחק

כוכבי יצחק הוא שמו של מאסף או כתב עת עברי שיצא לאור בווינה בשנים 1845–1872 על ידי מנדל שטרן ובשנים 1872–1873 על ידי מ. וייסמן (חיות), במקביל להופעתו של המאסף כרם חמד. במאסף הופיעו יצירות ספרותיות מקוריות ומתורגמות, בין השאר של חכמי הדור כאהרן ילינק, שמואל דוד לוצאטו, רחל מורפורגו, והיינריך היינה, וחכמים קדמונים כאלעזר בן יהודה מוורמס. על שמו של כתב העת נקרא רחוב בתל אביב. ריצ'רד גוטהייל ויצחק ברוידה, ‏"KOKEBE YIẒḤAḲ", במהדורת 1901–1906 של האנציקלופדיה היהודית (באנגלית) יהושע טרכטנברג (אנ'), Jewish Magic and Superstition, ‏1939 (באנגלית) ערך זה הוא קצרמר בנושא כתבי עת. אתם מוזמנים לתרום לוויקיפדיה ולהרחיב אותו.
נואל פליקס

נואל פליקס (באנגלית: Noel Felix; נולד ב-4 באוקטובר 1981 בלוס אנג'לס, ארצות הברית) הוא כדורסלן אמריקאי-בליזי ששיחק בין היתר בקבוצת הפועל ירושלים בעמדת פאוור פורוורד/סנטר. גובהו של פליקס 2.06 מטרים. בעונת 2006-07 שיחק פליקס במכבי תל אביב. בעונת 2005-2006 שיחק במדי סיאטל סופרסוניקס 12 משחקים ובתחילת העונה שיחק בסו פולס סקייפורס (מליגת ה-CBA). פליקס גדל באינגלווד, פרבר של העיר לוס אנג'לס. למד ושיחק במכללת פרסנו סטייט, שם הציג יכולת טובה, אך למרות זאת לא נבחר בדראפט ה-NBA. את עונת הכדורסל המקצוענית הראשונה שלו העביר בין קבוצות שנחאי שארקס שבסין ואיידהו סטמפיד מליגת ה-CBA שבאיידהו. ב-2004\2005 נואל פליקס שיחק באיטליה בקבוצת קאריף פרארה מהליגה השנייה, ביפן ובפיליפינים בקבוצת פואן פאלס אך גם שם לא בלט. לאחר מכן פליקס חזר לארצות הברית לליגת ה-CBA בקבוצת יקיאמה סן קינגס שם הרשים עם ממוצעי 15.4 נקודות 7.4 ריב′ ו-1.3 חסימות למשחק. מאוחר יותר עבר לשחק בקבוצת סו פולס והרשים עם ממוצעים של 15.7 נקודות, 7 ריבאונדים ו-2 חסימות למשחק (מצטיין ב-CBA בקטגוריה). משחקו הטוב ביותר בקבוצה היה שסיים 39 נקודות, וכתוצאה מכך בחודש מרץ 2006 הוחתם בקבוצת סיאטל סופרסוניקס מה-NBA שם סיים את העונה. בסיום העונה הפך לשחקן חופשי וגם שיחק במדי נבחרת ארצות הברית במשחקי המוקדמות להעפלה לאליפות העולם 2006. בעונת 2006/7 שיחק במכבי תל אביב והחליף את מייסאו באסטון שעבר ל-NBA. פליקס כמעט לא קיבל דקות במכבי ועזב אותה בסוף העונה. בתחילת העונה שיחק באנהיים ארסנל מליגת הפיתוח של ה-NBA, אך בסוף חודש דצמבר 2007 החליט לחזור לישראל וחתם בהפועל ירושלים. בפברואר 2008 זכה עם הקבוצה בגביע המדינה, תוך שהוא קולע בגמר 4 נקודות. 2003- סיים את מכללת פרסנו. 2003/04- שנחאי אוריינטל שארקס (סין), איידהו סטאמפייד (CBA). 2004/05- קאריף פרארה (איטליה, ליגה שנייה), פואן פאלס (הפיליפינים) יאקימה סאן קינגס (CBA). 2005/06- סו פולס (CBA), סיאטל סופרסוניקס (שיחק 10 ימים, וגם סיים את מחנה האימון הסופי). 2006- שיחק במוקדמות אליפות העולם ביפן במדי נבחרת ארצות הברית (ה"דרים טים") 2006/07- מכבי "עלית" תל אביב. 2007/08- משחק בליגת ה-NBDL בקבוצת אנהיים ארסנל, בדצמבר עבר להפועל ירושלים ובסוף העונה שוחרר מהקבוצה. ליגת ה-NBA - שיחק 12 משחקים עם סיאטל סופרסוניקס, 1.5 נקודות ו1.1 ריבאונדים למשחק. ליגת ה-CBA - רשם 13.4 נקודות ו-6 ריבאונדים למשחק. פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר פיב"א פרופיל, באתר ליגת ה-NBA פרופיל, באתר ESPN נואל פליקס באתר האוהדים הרשמי של מכבי "עלית" תל אביב (הלב הצהוב) גלריית התמונות של נואל פליקס באתר האוהדים הרשמי של מכבי "עלית" תל אביב (הלב הצהוב) יעל מרגלית, גרמניה, ‏נואל פליקס: לא חשבתי שמכבי תרצה אותי, באתר ONE‏, 11 באוקטובר 2006 חגי סגל, ספאחיה: "נואל פליקס הכי מתאים לשיטה שלנו", באתר nrg‏, 10 באוקטובר 2006 אם אתה לא יכול לנצח אותם, צרף אותם, 20 בדצמבר 2007
50 (מספר)

50 (במילים: חמישים) הוא המספר הטבעי הבא אחרי 49 ולפני 51. בספרות יווניות היא מיוצגת על ידי האות נו. 50 הוא מספר הרשאד. 50 הוא המספר הקטן ביותר שיכול להכתב כסכום של שני ריבועים בשתי דרכים שונות. 5 2 + 5 2 = 7 2 + 1 2 = 50 {\displaystyle 5^{2}+5^{2}=7^{2}+1^{2}=50} . 50 אחוזים מהווים חצי משלם אחד. המספר האטומי של בדיל. כל חמישים שנה מתרחשת שנת היובל. היום החמישים מתחילת ספירת העומר הוא חג השבועות. בלוח השנה במגילות קומראן, גם היום החמישים מחג השבועות הוא מועד היין והיום החמישים ממועד היין הוא מועד השמן, בסך הכל ארבעה מועדי ביכורים. 50 הוא תחילת קידומת החיוג הבינלאומי של מדינות קטנות במרכז ודרום אמריקה. זוג נשוי חמישים שנה חוגג את חתונת הזהב. חמישים (סדרת טלוויזיה) - דרמה קומית ישראלית מאת הסופרת והתסריטאית יעל הדיה בכיכובה של אילנית בן-יעקב. מדיה וקבצים בנושא 50 בוויקישיתוף
Brothers & Sisters

"Brothers & Sisters" הוא הסינגל הראשון שהוציאה להקת קולדפליי, ב-26 באפריל 1999. הוא הוקלט בארבעה ימים בלבד והודפסו ממנו כ-2000 עותקים על תקליטון ויניל (EP), עם עטיפה מיוחדת. התקליטון כולל שלושה שירים: Brothers and Sisters בצידו הראשון ו-"Easy to please" ו-"Only Superstition" בצידו השני. קולות הרקע ל-Easy to please נוצרו באמצעות הנחת מיקרופון על כביש לח מחוץ לאולפן ההקלטות [דרוש מקור]. מאוחר יותר, הופיעה גרסה מחודשת של "Brothers and Sisters" בסינגל של השיר Trouble. אתר האינטרנט הרשמי של Brothers & Sisters (באנגלית) מידע על היצירה "Brothers & Sisters" באתר מיוזיק בריינז מידע על הסינגל "Brothers & Sisters" באתר מיוזיק בריינז מידע על היצירה "Brothers & Sisters" באתר Discogs מילות השיר באתר הרשמי של קולדפליי Official Singles Chart Top 100, סוף אפריל 1999 Official Independent Singles Chart Top 50, סוף אפריל 1999 Coldplay Chart History, מתוך אתר בילבורד ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.